Biescas - Biquipedia, a enziclopedia libre

# Biescas

### De Biquipedia

  Iste articlo ye sobre a billa tensina de Biescas. Ta o lugar ribagorzano se beiga Biescras de Bardaxí.

Biescas

Bista de Biescas
Comunidat autonoma | Aragón
Probinzia | Uesca
Redolada | Alto Galligo
Codigo postal | 22630
Latitut Lonchitut | {{Coor dd| lon=-0.318|lat=42.633}}
Superfizie | 189,1 km²
Altaria | 875 m.
Distanzia | 72 km enta Uesca
Poblazión | 1240 ab.
Chentilizio | biesquense / pelaire
Ríos | Galligo
Pachina web | {{{web}}}

Biescas ye una billa de ra probinzia de Uesca situata á 875m denzima de ro ran de ro mar en a Tierra de Biescas en o Perineu aragonés. A billa ye dibidida por o río Galligo en dos bicos: San Pietro e O Salbador que á ra suya begata se dibide en A Peña e ro Bico Baxo. En cada un de ros dos bicos b'ha una ilesia que leba o nome de ro bico conserbando a de O Salbador un abside romanico. A poblazión ye de bels 1240 abitants.

## [editar] Localidaz de ro monezipio

Güé forman parte de ro monezipio de Biescas muitas localidaz que d'antes más abioron o suyo propio ayuntamiento. O monezipio de Biescas ye dibidito en tres cuatro partes á on se troban os lugars e lugarons que o forman:

- A Tierra de Biescas, formata por os lugars d'Orós Alto, Orós Baxo, Olibán, Escuer Alto, Escuer Baxo e Biescas.
- O Sobremón, formato por Aso de Sobremón, Betés de Sobremón e Yosa de Sobremón.
- A Bal de Tena, á on se troban Bubal, Piedrafita de Tena, Polituara e Saqués
- A Bal de Gabín, á on se troba Gabín.

Tamién forman parte de ro monezipio as localidaz d'Ainielle, Barbenuta, Bergusa, Casbas, Espierre, Susín e Xabierre-Cuarnas este zaguer en Sarrablo

D'antes más o termín monezipal yera dibidito en dica seis conzellos diferents:

- Gabín
- Piedrafita (Búbal e Saqués)
- Olibán (Susín, Orós Baxo, Orós Alto e Casbas)
- Escuer
- Aso de Sobremón (Yosa e Betés de Sobremón)
- Barbenuta (Espierre, Ainielle e Bergusa)

## [editar] Istoria

B'ha restas de ra ocupazión umana en os territorios de l'autual monezipio de Biescas dende os tiempos preistoricos como puet beyer-se en o dolmen neolitico de Santielena u a posible autibidat umana arredol de ro ibón de Piedrafita.

Os primers abitants estables estioron pueblos zeltas e ibers. En os tiempos de ros romans ya se sape que i pasaba ra calzata romana que'n puyaba dende Sabiniacum dica ro balniario de Pandicosa. Más tarde mientres de ro periodo musulmán Biescas pendeba de ra ziudat de Wasqa.

Con a reconquiesta cristiana, entre ros años 918 e 920, o territorio estió repoblato e ro conte Sancho Galíndez II establió ro monesterio de Sant Andrés de ro Zerzito en l'año 950, construyito por grupos de mozarabes que i plegoron dende Uesca.

Bi abioron numerosas embasions mientres de ro sieglo XVI en a bal por parti de biarneses luterans, dirichitos por Antonio Pérez, secretaire de ro rei Felipe I que eba fuyito ta Biarn, e apoyatos por Enrique IV de Franzia. O 9 de frebero de 1592, dezaga de ro inzendio de ra billa por os exerzitos franzeses, acayezió una batalla en Senegüé, en a Tierra de Biescas, en a cuala ros embasors estioron redotatos por tropas i plegatas dende Chaca. Dende allora o puesto de ra batalla se diz barranco d'os Luterans.

En a Guerra Zebil a billa estió prauticament destruyita igual que atros lugars de ra redolada como Orós u Gabín.

## [editar] Nombre

O toponimo Biescas senifica probablement dos lugars, formato por o prefixo latín "bi-" e o sustantibo d'orichen prerromán "eska-oska" que senifica lugar. Istoricament os dos bicos d'a billa, A Peña e O Salbador, han estato deseparatos uno de l'atro por o río e os abitants d'un canto e de l'atro eban de pagar un impuesto ta cruzar o Galligo por l'unico puent que esistiba.

## [editar] Feria d'Agüerro

Churra Tensina. Raza de güella de ra Bal de Tena

Totas as añatas se zelebra en Biescas á metat d'otubre a Feria d'Agüerro. Tradizionalment yera una feria ganadera, pero autualment se reyalizan antimás de presets de bistiar, benda de produtos artesanals, esposizions de micolochía e autuazions mosicals.

## [editar] Fiestas

- De ro 14 á ro 18 d'agosto, fiestas patronals en onor a San Roque e Santa Elena
- O 13 de chunio, en onor á San Antón de Padua se reyaliza una romería á l'armita de Santielena.

## [editar] Esporte

- Unión Deportiva Biescas
- Fernando Escartín

Categorías: Alto Galligo | Localidaz de Uesca

##### Views

- Articlo
- Descusión
- Bersión autual

##### Mirar

##### En atras luengas

- Català
- English
- Español
- Euskara
- Français
- Italiano
- Nederlands
- Polski
- Português
- Simple English